6. ΑΝΑΓΚΑΣΤΙΚΟΣ ΝΟΜΟΣ της 17/18 Οκτ. 1935 (ΦΕΚ Α΄ 481) Περί διαθέσεως του προσθέτου τιμήματος σμύριδος Άρθρον μόνον.-1.α)Εκ των εισπράξεων του προσθέτου τιμήματος Ναξίας σμύριδος μεταβιβάζεται εις τας κοινότητας των σμυριδούχων περιφερειών της νήσου Νάξου, ως τακτικόν έσοδον του προϋπολογισμού αυτών, ποσοστόν ίσον προς 2/3 σελλινίου κατά τόννον πωλούμενης σμύριδος. β)Το ουτωσί εις τας άνω κοινότητας μεταβιβαζόμενον ποσόν κατανέμεται μεταξύ αυτών αναλόγως του αριθμού των κατοίκων εκάστης. 2.Από της ισχύος του παρόντος, αρχομένης από της εις την Εφημερίδα της Κυβερνήσεως δημοσιεύσεώς του, καταργείται η επί της πωλουμένης Ναξίας σμύριδος επιβληθείσα κοινοτική φορολογία. Αι λεπτομέρειαι της εκτελέσεως του παρόντος κανονισθήσονται δι’ αποφάσεως του υπουργού της Εθνικής Οικονομίας. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 